**טקס יום הזיכרון 2015- בעקבות מכתבים שנכתבו לאהובים-**

1. **קטע פתיחה- מכתב למישהו אהוב שנפל..  
   מנחה \_\_\_\_\_\_\_\_\_\_\_\_\_\_\_\_\_\_**
2. קריאת יזכור- הרב רוזנבאום
3. תפילת אל מלא רחמים- הרב פרקש
4. דבר המשפחות השכולות
5. שיר: חורף 73
6. **קטע קריאה: "אתגעגע.."  
   קריין 1 ליאור לוי  
   קריין 2 אמילי נורי**
7. שיר: אחי הצעיר יהודה
8. **קטע קריאה: "שלום לך גברת רוזנצוויג"  
   קריין 3 מור חבה  
   קריין 4 עמית גליצקי**
9. **קטע קריאה: "יונתן כבר לא"  
   קריין 5 נעמי גולדשמיט  
   קריין 6 קרן כץ**
10. שיר: בן יפה נולד
11. **קטע קריאה: "צחי אחי הגדול"  
    קריין 9 ליאור קיזלר  
    קריין 10 דנה פינזי**
12. שיר: הנסיך הקטן **שירי הירדני**
13. **קטע קריאה "החיילים שמתו לא ידברו"  
    קריין 11 ענבר טרופן**
14. **קטע קריאה" אין לי ארץ אחרת**  
    **קריין 12 רותם קדר**
15. התקווה

כמו בכל שנה ביום הזה, כשהשקט משתלט על הרחובות, הרדיו מנגן צלילים חרישיים, והמבוגרים שוב מסבירים לקטנים מה פשרו של הצליל המבהיל המנסר פתאום את השלווה – נכתבים אלפי מכתבים, לאלו שלא ישובו עוד. אלו שנקטפו בעודם צעירים ויפים וכל מה שנותר הוא לכתוב להם את מה שעוד לא נאמר.

לאמירת יזכור ותפילת אל מלא רחמים הקהל מתבקש לעמוד.

* **לקריאת היזכור אני מתכבד להזמין את הרב רוזנבאום**

יִזְכֹּר עָם יִשְׂרָאֵל אֶת בָּנָיו וּבְנוֹתָיו הַנֶּאֱמָנִים וְהָאַמִּיצִים,  
חַיָּלֵי צְבָא-הַהֲגָנָה לְיִשׂרָאֵל,  
וְכָל לוֹחֲמֵי הַמַּחְתָּרוֹת וַחֲטִיבוֹת הַלּוֹחֲמִים בְּמַעַרְכוֹת הָעָם,  
וְאַנְשֵי קְהִילוֹת הַמּוֹדִיעִין, הַבִּטָּחוֹן, הַמִּשְׁטָרָה וְשֵׁרוּת בָּתֵּי הַסֹּהַר,  
אֲשֶׁר חֵרְפוּ נַפְשָׁם בַּמִלְחָמָה עַל תְּקוּמַת יִשְׂרָאֵל,  
וְכָל מִי שֶׁנִּרְצְחוּ בָּאָרֶץ וּמִחוּצָה לָהּ בִּידֵי מְרָצְחִים מֵאִרְגּוּנֵי הַטֶּרוֹר.  
יִזְכֹּר יִשׂרָאֵל וְיִתְבָּרַך בְּזַרְעוֹ וְיֶאֱבַל עַל זִיו הָעֲלוּמִים  
וְחֶמְדַת הַגְּבוּרָה וּקְדֻשָׁת הָרָצוֹן וּמְסִירוּת הַנֶּפֶש  
שֶׁל הַנִּסְפִּים בַּמַּעֲרָכָה הַכְּבֵדָה.  
יִהְיוּ חַלְלֵי מַעַ‏רְכוֹת‏‏‏ יִשְׂרָאֵל עֲטוּרֵי הַנִּצָּחוֹן  
חֲתוּמִים בְּלֵב יִשְֹרָאֵל לְדוֹר דּוֹר.

* **לתפילת אל מלא רחמים אני מתכבד להזמין את הרב פרקש.**

|  |  |  |
| --- | --- | --- |
| אֵל מָלֵא רַחֲמִים שׁוכֵן בַּמְּרומִים, הַמְצֵא מְנוּחָה נְכונָה עַל כַּנְפֵי הַשְּׁכִינָה, בְּמַעֲלות קְדושִׁים, טְהורִים וְגִבּורִים, כְּזהַר הָרָקִיעַ מְאִירִים ומַזְהִירִים. לְנִשְׁמות החיילים והחיילות שֶׁל צְבָא ההגנה לְיִשְׂרָאֵל, שֶׁנָּפְלוּ בְּמִלְחָמוֹת יִשְׂרָאֵל בפעולות הֲגָנָה, תַּגְמוּל וביטחון וּבְעֵת מילוי תפקידם וּבְעֵת שירותם. ולנשמות כָּל לוֹחֲמַי המחתרות וחטיבות הלוחמים בְּמַעַרְכוֹת הָעָם, ולקהילות המודיעין, הביטחון והמשטרה, שחרפו נַפְשָׁם לָמוּת עַל קדושת הַשֵּׁם, וּבְעֶזְרַת אלוהי מַעַרְכוֹת יִשְׂרָאֵל הֵבִיאוּ לתקומת האומה והמדינה ולגאולת הָאָרֶץ וָעִיר האלוהים. וּלְכָל אֵלֶּה שנרצחו בְּאֶרֶץ וּמִחוּצָה לָהּ בְּיָדִי המְרַצְּחִים מארגוני הטרור.  בַּעֲבוּר שאנו מִתְפַּלְּלִים בְּעַד אזכרות נשמותיהם בְּגַן עֵדֶן מנוחתם. לָכֵן בַּעַל הָרַחֲמִים יַסְתִּירֵם בְּסֵתֶר כְּנָפָיו לְעולָמִים, וְיִצְרור בִּצְרור הַחַיִּים אֶת נשמותיהם. ה' הוּא נַחֲלָתָם, בְּגַן עֵדֶן (תְּהֵא) מְנוּחָתָם, וְיָנוּחוּ בְּשָׁלום עַל מִשְׁכָּבָם, וְיַעַמְדוּ לְגורָלָם לְקֵץ הָיָּמִים. וְנאמַר אָמֵן. |  |  |
|  |  |  |

* אני מתכבד להזמין את מר. אמנון גוברין נציג המשפחות השכולות לשאת דברים.
* אני מתכבד להזמין את מר. אייל נאור סגן הקונסול בסן פרנסיסקו.
* אני מתכבד להזמין את הגברת חמוטל גביש מנהלת בית הספר היהודי JDS.

לשירת התקווה הקהל מתבקש לעמוד **(אחרי הקטע של רותם)**

**תם טקס יום הזיכרון 2015. הקהל מוזמן לצפות בתערוכת מלחמות ישראל מחוץ לאולם. ערב טוב לכולם**

**אתגעגע-**

1. ליאור לוי: אתגעגע, לבגדי העבודה הכחולים והרטובים   
לשיער המרושל ולכחול העמוק שבעיניך. 

2. אמילי נורי: אתגעגע, לשעות לפני השעה שבע, לציפייה לך שתחזור עם החיוך האומר "לא יכולתי לשוב מוקדם יותר". 

1. ליאור לוי: אתגעגע לימות החורף, לישיבה האהובה יחד, כאשר התנור בחדר דולק וכל כך חם בלב וכל אחד בעיסוקו עוסק, ולכחול העמוק שבעינך. 

2. אמילי נורי: אתגעגע אליך אבנר, לכתפיים הגדולות, לידיים השריריות למבטך האוהב ולכחול העמוק שבעיניך. 

1. ליאור לוי: אתגעגע לביטחונך, לעמידתך בבעיות ואתגרים, שמהם יוצא אתה וידך על העליונה.

2. אמילי נורי: אתגעגע לדין ודברים על שובך באיחור מהעבודה ספק ויכוח ספק מריבה - ומה שהיה באהבה בדברים.

1. ליאור לוי: אתגעגע לראותך חובק בזרועותיך את סמדי, אוסי ואיילת שלנו שכה מעט ממך לטעום הספיקו ולכחול העמוד שבעיניך. 

2. אמילי נורי: אתגעגע לחיוכך מקסים ומדביק, להעמדת פנים של תם שאינו יודע להבטחותיך הרבות שכה מעט מהן קיימת פשוט וכמובן מחוסר פנאי.

1. ליאור לוי: אתגעגע לעיניים הכחולות שטבעו ברקע אדום של עייפות, עד שתמיד התבדחנו על שצריכים גפרורים לאלו העיניים. 

2. אמילי נורי: אתגעגע לכל כולך על כל היופי שבך ולכחול הכחול הזה שבעיניך באהבה יוקדת.

**מכתב לגלעד:**

3. מור חבה: שלום לך גברת רוזנצוויג. רציתי לספר לך משהו על גלעד גולדברג, הפרא אדם ההוא שקיבל ממך "בלתי מספיק" בהתנהגות. אז גלעד, שהיה מגיע לכיתה בלי תיק, התגייס לצנחנים. עם הקפריזות שלו הוא לא שרד את הגיבוש לסיירת, אבל הגדוד חיכה לו בזרועות פתוחות.

4. עמית גליצקי: גלעד, סיים טירונות וקיבל פק"ל נגב- ועם הנגב הזה הוא נכנס ללבנון. גלעד, שהעפת מהטיול השנתי, נתקל בכמה חיזבאללונים שהמטירו אש על המחלקה שלו. כדורים, ורימונים פילחו את האוויר ברעש גדול. הוא הסתכל הצידה ומצא את החבר שלו לוי עם חור כניסה בעורף, שוכב בתוך שלולית דם. בדיוק חמש שניות לקח לגלעד לתרגם פחד לפלט של תורת לחימה.

3. מור חבה: גלעד, גילה שרוב המחלקה שלו חטפה הלם קרב.כולל המפקד. הוא לקח את השניים היחידים שלא נשברו ותפס פיקוד. זעק וצעק את הפקודות שבזכותן המחלקה הזאת חיה.

4. עמית גליצקי: גלעד, שבטיול למוזיאון האצ"ל נשאר לישון באוטובוס, נצר את הנשק לרגע כדי לאסוף מהרצפה ולשמור בכיס את הכיפה ספוגת הדם של לוי.

הוא סחב את לוי על הגב ונמרח בדם מהפצע הפתוח בראשו,שלא הפסיק לטפטף.

3. מור חבה: גלעד ,שבמסיבת הסיום עלה לבמה בזמן הקראת הנאומים, עלה ללוויה בהר הרצל עם כל המחלקה, אבל עמד בצד. כשכולם בכו על הקבר, גלעד הסתכל לצדדים. אחרי כל הדרשות וההספדים,שנייה לפני העלייה לאוטובוס, גלעד הסתובב ונעמד מול הקבר. הוא פרץ בבכי פתאומי וכל כך חזק, שנדמה היה כאילו כל רגע לוי קם להרגיע אותו. ארבעה אנשים אחזו בגלעד.שום דבר. צווח לאדמה את כל מה שהצליח להדחיק בשדה הקרב.

4. עמית גליצקי: גברת רוזנצוויג, לא צריך תעודת בגרות, אבל כשאף אחד לא יראה, שלפי מהמחשב את גליון ההתנהגות של גלעד. מחקי את התאריך בתעודה המקורית, רשמי " 2006", ובמקום "בלתי מספיק" כתבי "גיבור".

**יונתן כבר לא:**

5. נעמי גולדשמיט: יונתן כבר לא יראה אותנו מתכערים. "לעולם לא נהיה יפים יותר מעכשיו," הוא תמיד היה אומר, ואני הייתי שואל אם זה אמור לעודד, כי זה לא.

6. קרן כץ: יונתן כבר לא ייקח את אחיו הקטן לסרט. הוא כבר לא יראה את הפועל מביאים גביע ולא ישמע את הדיסק החדש של ציון גולן. הוא לא יֵדע כמה שזה טוב כשאימא גאה בך ביום שבו תתקבל לאוניברסיטה. או למכללה, גם טוב.

הוא לא יהיה בהלוויה של סבא שלו, לא ידע אם אחותו תתחתן, לא ישתין איתנו מהפסגה הכי גבוהה בדרום אמריקה ולא ייסע איתנו לחופשת הסקי המסורתית.

5. נעמי גולדשמיט: יונתן כבר לא יֵדע איך ההרגשה לשכור דירה עם חברה שלו. הוא לא ידע מה זה להיכנס איתה לקסטרו כשיוצאת הקולקציה החדשה לחורף, וללכת לרולדין באמצע הלילה, בגשם, כי היא רוצה פתאום סופגנייה, ואתה הרי אידיוט, מעולם לא ידעת להגיד לה לא. והנה אני חושב בלב איזה מזל יש לי, שיצא לי כבר פעם להביא סופגניות בגשם.

6. קרן כץ: יונתן לא ידע לעולם איך זה לשבת על הדשא עם ילד קטן, שהוא שלו, ולספר כמה שהיינו גדולים מהחיים במארבים בלבנון. דברים של תהילה עשינו שם. הוא לא יגיד לו. המון דברים יונתן כבר לא.

5. נעמי גולדשמיט: יונתן לא יֵדע איזה שיר השמיעו על הקבר שלו כשהוא מת. "שיר המעלות", חידוש בסטייל מזרחי, הפך להיות השיר שלו. לכל אחד שנהרג יש שיר, שמלווה את החברים מההלוויה והלאה. במשך חודשים לא מפסיקים לשמוע, שוב ושוב. וזה אף פעם לא נמאס.

6. קרן כץ: יונתן כבר לא יסניף זיעה מתוקה, מהולה בניחוח שמפו עדין שכזה, בלילה ארוך של חיבוקים, כמו זה שידענו כולנו בשבוע שבו חזרנו מלבנון, כשהכול נגמר. יונתן בכלל לא ידע שיצאנו מלבנון.

**צחי אחי הגדול:**

7. ליאור קיזלר: מילה, שורה, עמוד ודף אני כותבת וכותבת תשע שנים.  
מילה, שורה, עמוד וכבר המון דפים ואני פוחדת שזה לא יספיק.

8. דנה פינזי: ביום הארור ההוא, הטלוויזיה שידרה מראות מהגיהנום וגן העדן הפרטי שלי הפך לסיוט. ושוב עוד מילים ועוד שנה עוברת ואני את מחשבותי על דף מסדרת.

הבלגאן בלב כל כך גדול, עמוק, ואני מתפוצצת. גם אם אמלא את כל המחברת, אני רוצה לצעוק, לזעוק, אך שותקת.

7. ליאור קיזלר: הנה עוד אזכרה או יום זכרון,אתה בלי מילים ואני עם יותר מדי.

אלוהים ברא את העולם בשישה ימים ובחר לנוח ביום השביעי.  
ואני בחרתי להקריא לראשונה רק בשנה השביעית. צחי שלי הוא גם שלנו.

8. דנה פינזי: המילים שלי מדברות עליך, אך אני גם מבינה ששייכות הן לכולם.

כי איך יכול להיות שאתה נולדת לפני ואני כבר יותר גדולה ממך?  
כי איך יכול להיות שהכל השתנה?גדלתי ולמדתי, התאהבתי והתאכזבתי,  
התגייסתי והשתחררתי, טסתי וחזרתי, ואתה נשארת ולא הספקת.

7. ליאור קיזלר: אתה צעיר וצח, יפה ונצחי, צחי שלי. כל יום שעובר ועמו מילה או שורה, עמוד ודף נוסף עוד משהו אחד – געגוע.

שיר: הנסיך הקטן  
שירי הירדני

9. ענבר טרופן: החיילים הצעירים שמתו לא ידברו, ובכל זאת ישמע קולם  
הם אומרים: צעירים היינו ומתנו- בבקשה תזכרו אותנו!   
הם אומרים:  עשינו מה שיכולנו, ואחרינו עוד ימשיכו.  
הם אומרים:  מתנו- ולא רק בשביל משפחותינו ,אלא גם בשבילכם.

וכיצד שתזכרו אותנו- כך ניזכר!  
הם אומרים: די למלחמה ושלום אמת,   
תנו לנו עכשיו משמעות כי צעירים היינו, - אומרים הם.   
מתנו - אבל זכרו- אתם החיים!

10. רותם קדר: יותר מחמישים שנים נמשך סיפור האהבה המיוסר שלנו עם הארץ   
ארץ אוכל יושביה", אמרו בימים רחוקים האנשים שתרו את הארץ ".  
וענה להם מנהיגם: "יכול נוכל לה" אין לי ארץ אחרת, גם אם אדמתי בוערת", אנחנו שרים, וממשיכים לחיות כאן על פני האדמה הזאת, חיים עם האחד שחסר, עם הגעגוע, עם הכאב ועם ידיעה שאין דרך אחרת, ועם התקווה- שתמצא הדרך לשכנות של שלום.